en en fr pt gl lt gl it gl gl gl lt gl gl en gl gl gl gl gl gl gl gl gl gl gl gl gl gl gl gl gl gl en en en gl gl gl gl gl gl
Revisión e corrección de textos
En tradRLQ ofrecemos tradución xurada de inglés a español e de español a inglés para todo tipo de documentos de carácter oficial que teñan que ser presentados ante unha administración pública, un órgano xudicial ou unha institución académica.
As traducións serán realizadas e certificadas conforme a lexislación vixente por un tradutor xurado nomeado polo Ministerio de Asuntos Exteriores. Coa súa sinatura e selo dará fe da fidelidade e exactitude da tradución e outorgaralle validez legal.
En tradRLQ sabemos que os documentos que nos confía son delicados, por iso garantímoslle que os trataremos con absoluta confidencialidade.
Que características ten unha tradución xurada?
É a tradución dun documento oficial, asinada e selada por un tradutor xurado, quen actúa de fedatario público para certificar que a tradución é exacta e fiel ao orixinal.
A certificación do tradutor xurado dálle ao documento traducido validez ante calquera organismo público ou privado (ministerio, consulado, notario ou xulgado).
Neste tipo de tradución, máis literal e minuciosa, ademais do corpo do texto, tradúcese calquera anotación á marxe, fanse constar as especificidades (marcas de auga, borróns...) e descríbense os selos e sinaturas. Ademais, o tradutor adoita engadir en notas ao pé as aclaracións que considere oportunas.
Cando se necesita unha tradución xurada?
Este tipo de tradución é necesaria para documentos oficiais que se vaian presentar ante unha administración pública, institución académica ou órgano xudicial.
O tipo de documentos que adoitan requirir dunha tradución xurada son: certificados académicos e diplomas, certificados de matrimonio, partidas de nacemento e defunción, antecedentes penais, poderes notariais, escrituras, informes periciais, etc.
É imprescindible presentar o documento orixinal para facer a tradución?
Non. Aínda que nalgúns casos sería preferible, é perfectamente válido facer traducións xuradas sen ter o orixinal diante.
Se o desexa, para a súa comodidade pódenos enviar por correo electrónico o documento orixinal escaneado.
O tradutor xurado de tradRLQ fará a tradución a partir del e incluirá unha copia selada ao final para máxima seguridade coa Administración.
Como se entregan as traducións xuradas?
As traducións xuradas expídense exclusivamente en papel, dado que son a sinatura e o selo orixinais do tradutor xurado os que lle dan a validez legal.
Por esa razón, pode optar pola entrega en man (en caso de vivir na zona de Viveiro, en Ourense ou na Coruña) ou, pola súa conta, a través da vía que solicite (correo certificado ou servizo de mensaxería).
(+34) 607 110 706
(+34) 984 104 308
A que idiomas traducimos?
En tradRLQ realizamos traducións desde inglés, francés e portugués a castelán e galego, e desde castelán e galego a inglés. Tamén traducimos entre galego e castelán e ofrecemos un servizo de revisión nestas dúas linguas.
Contratos, consentimentos informados, páxinas web, manuais de usuario, márketing, obras literarias, software, expedientes académicos, instrucións de traballo, partidas de nacemento, música, seguros, publicidade...